{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o ključnim elementima Poziva na dostavu projektnih prijedloga \"Povećanje kapaciteta za proizvodnju geotermalne energije\""]
[]
["Redni broj","Korisnik","Isječak","Komentar","Status odgovora\n","Odgovor"]
[1,"TOMISLAV PAVOŠEVIĆ","Nacrt ključnih elemenata Poziva na dostavu projektnih prijedloga „Povećanje kapaciteta za proizvodnju geotermalne energije”","Predlažem vam da poziv proširite i na geotermalne resurse s temperaturama ispod 50oC, osobito na iskorištavanje podzemnih voda s temperaturama ispod 15oC, koje bi se mogle izravno koristiti za hlađenje. Uz korištenje toplinske pumpe podzemne vode bi se mogle koristiti za dodatno hlađenje, ali i za grijanje. Ako se objekt kasnije proširi uz iskorištavanje energije Sunca dobio bi se energetski neovisan objekt, što bi općenito gledano bio krajnji cilj. \n\nTakođer, predlažem da Poziv proširite i na geotermalna istraživanja kojima bi bio cilj utvrditi karakteristike tla do dubine od 200 metara (temperatura tla, dubina podzemnih voda, specifični toplinski kapacitet, toplinska vodljivost…), na karakterističnim lokacijama u svim ravničarskim županijama. Po prikupljanju podataka oni bi bili javno dostupni bez naknade. \n\nNaime, ponuđeni Poziv usmjeren je na iskorištavanje geotermalnih resursa s temperaturama između 50 i 120oC koji su dostupni na ograničenom broju već poznatih lokacija („više od 25 prirodnih termalnih izvora“). S druge strane, u ravničarskim krajevima Panonske i Sjeverne Hrvatske lako su dostupne podzemne vode s možda i većim geotermalnim potencijalom.","Primljeno na znanje","Ovaj poziv je fokusiran na kontinentalno područje Republike Hrvatske, odnosno Panonsku i Sjevernu Hrvatsku prema važećoj NUTS2 klasifikaciji  za sve lokacije koje imaju istražnu dozvolu za geotermalnu energiju temeljem Zakona za istraživanje i eksploataciju ugljikovodika. Plitki geotermalni izvori nisu predmet ovog poziva."]
[2,"HOK","KRITERIJI PRIHVATLJIVOSTI PRIJAVITELJA I PARTNERA  ,\nPrihvatljivi prijavitelji i projektni partneri","Molimo objašnjenje misli li se pod pojmom „svaki pravni subjekt, javni ili privatni“ na sve pravne subjekte, kao što su građani, obrtnici i pravne osobe, ili se misli samo na pravne osobe. Ukoliko se misli samo na pravne osobe, obrtnici se time neopravdano isključuju iz mogućnosti prijavljivanja kao nositelji i partneri, u kojem slučaju tražimo njihovo uključivanje u Poziv.","Primljeno na znanje","Sukladno pravnom okviru provedbe programa „Energija i klimatske promjene“, tj. Uredbi o provedbi Financijskog mehanizma EGP-a za razdoblje 2014. – 2021. godine, isključivo pravne osobe mogu biti prihvatljivi prijavitelji, odnosno nositelji i partneri u projektu. Napominjemo da je obrt u smislu \"Zakona o obrtu\" samostalno i trajno obavljanje dopuštenih gospodarskih djelatnosti od strane fizičkih osoba ili pravnih osoba koje obavljaju gospodarsku djelatnost utvrđenu \"Zakonom o obrtu\" (NN 143/13, 127/19, 41/20)."]